text: দেওয়ানবাড়ি মসজিদ সাভার উপজেলার আমিনবাজার এলাকায় ১৮ শতকে নির্মিত একটি প্রাচীন মসজিদ। রাজধানি ঢাকা থেকে সাভারের দিকে যেতে আমিনবাজার এলাকায় ঢাকা-আরিচা মহাসড়কের ডান দিকে এর অবস্থান।
  
  বর্ণনা
  দেওয়ানবাড়ি মসজিদের প্রতিষ্ঠাতা জনাব আলি হাজী যিনি পেশায় একজন চামড়া ব্যবসায়ী ছিলেন। তিনি ভারত থেকে এখানে এসে বসতি স্থাপন করেন এবং ঐতিহ্যবাহী এ মসজিদটি নির্মান করেন। মসজিদটি তিন গম্বুজ বিশিষ্ট। এর দৈর্ঘ্য ৩৫ ফুট, প্রস্থ ৩৩ ফুট এবং উচ্চতা ৪০ ফুট। মসজিদের বাহির ও অভ্যন্তরীন অংশ কারুকার্যময় শিলালিপি দ্বারা খচিত। এসব শিলালিপি ভারতের আগ্রা থেকে আনা হয়েছে। মসজিদটিতে রয়েছে তিনটি দরজা, আটটি খিলান ও সুদৃশ্য একটি মেহরাব। এর অভ্যন্তরে রয়েছে একটি পুরোনো সুদৃশ্য ঝারবাতি যা দেওয়ানি আমলের ঐতিহ্য বহন করছে।
  
  তথ্যসূত্র
  
  বিষয়শ্রেণী:সাভার উপজেলা
  বিষয়শ্রেণী:ঢাকা জেলার দর্শনীয় স্থান
title: দেওয়ানবাড়ি মসজিদ (সাভার)